ಚುಟುಕು ವಿಶ್ವಕಪ್ಗೆ ಐಪಿಎಲ್ ಅಡ್ಡಿ: ಬೌಚರ್ Share it to your Friends ನವದೆಹಲಿ,ಜು.5 ಕೊರೊನಾದಿಂದ ಸ್ಥಗಿತಗೊಂಡಿದ್ದ ಐಪಿಎಲ್ನ 2ನೆ ಆವೃತ್ತಿಯನ್ನು ಚುಟುಕು ವಿಶ್ವಕಪ್ನ ಸಮಯದಲ್ಲೇ ಆಯೋಜಿಸಿರುವುದರಿಂದ ವೇಗದ ಬೌಲರ್ಗಳು ಭಾರೀ ಕಷ್ಟ ಅನುಭವಿಸಬೇಕಾಗುತ್ತದೆ ಎಂದು ದಕ್ಷಿಣ ಆಫ್ರಿಕಾದ ಮಾಜಿ ಆಟಗಾರ ಮಾರ್ಕ್ ಬೌಚರ್ ಅವರು ಅಭಿಪ್ರಾಯಪಟ್ಟಿದ್ದಾರೆ. ಈ ಬಾರಿಯ ಟ್ವೆಂಟಿ20 ವಿಶ್ವಕಪ್ನ ಆಯೋಜನೆಯನ್ನು ಬಿಸಿಸಿಐ ವಹಿಸಿಕೊಂಡಿದ್ದು ಕೊರೊನಾ ಕಾಟದಿಂದಾಗಿ ಐಪಿಎಲ್ ಹಾಗೂ ಚುಟುಕು ವಿಶ್ವಕಪ್ ಅನ್ನು ಯುಎಇಗೆ ಸ್ಥಳಾಂತರಗೊಳಿಸಿದೆ. ಸೆ.19ರಿಂದ ಅಕ್ಟೋಬರ್ 15ರವರೆಗೆ ಐಪಿಎಲ್ ಪಂದ್ಯಗಳು ನಡೆದರೆ, ಅಕ್ಟೋಬರ್ 17 ರಿಂದ ಟಿ20 ವಿಶ್ವಕಪ್ ಪಂದ್ಯಾವಳಿಗಳು ಆರಂಭವಾಗಲಿದೆ. ಐಪಿಲ್ ಪಂದ್ಯಗಳ ನಂತರ ಪಿಚ್ ಹಾಳಾಗುವುದರಿಂದ ವಿಶ್ವಕಪ್ ಪಂದ್ಯಗಳಲ್ಲಿ ಸ್ಪಿನ್ನರ್ಗಳಿಗೆ ಲಾಭವಾಗುವುದರಿಂದ ಬಹುತೇಕ ತಂಡಗಳು ವೇಗದ ಬೌಲರ್ಗಳಿಗಿಂತ ಸ್ಪಿನ್ ಬೌಲರ್ಗಳಿಗೆ ಮಣೆ ಹಾಕುವುದರಿಂದ ಸ್ಪೋಟಕ ಆಟಗಾರರು ರನ್ ಗಳಿಸಲು ಪರದಾಡಬೇಕಾಗುತ್ತದೆ ಎಂದು ಸಂದರ್ಶನವೊಂದರಲ್ಲಿ ಮಾರ್ಕ್ ಬೌಚರ್ ತಿಳಿಸಿದ್ದಾರೆ. Share it to your Friends